अनुभूति से ज्ञान प्राप्ति की संस्कृति ही भगवाकरण है : कानिटकर
रवींद्र भवन सभागार में रविवार को शिक्षा का भगवाकरण, आरोप या आवश्यकता विषय पर आमंत्रित अतिथि व्याख्यान हुआ। भारतीय शिक्षण मंडल सागर द्वारा हुए व्याख्यान में मंडल के राष्ट्रीय मंत्री मुकुल कानिटकर ने कहा कि भगवाकरण का संबंध भारतीयता के प्रबल भाव से है। भगवाकरण का संबंध हमारी सनातन संस्कृति से है।
अनुभूति से ज्ञान प्राप्त करने की संस्कृति ही भगवाकरण है। भगवाकरण न केवल भारत बल्कि पूरे विश्व के लिए परम आवश्यक है। शिक्षा का भगवाकरण कोई आरोप का विषय न होकर सनातन संस्कृति के लिए नितांत आवश्यक है। आधुनिक शिक्षा के नाम पर हम वैदिक पद्धति से दूर होते जा रहे हैं। गुरु शिष्य परंपरा का भाव समाप्त हो गया है। शिक्षा स्थानांतरण का विषय है, जो निष्ठा से प्रदान व प्राप्त की जा सकती है। कार्यक्रम की अध्यक्षता कर रहे कुलपति प्रो. आरपी तिवारी ने कहा कि हम वैदिक संस्कृति से ही पुरातन वैभव को प्राप्त कर सकते हैं। यह अखंड संकल्प भावी पीढ़ी को धारण करना होगा। मंडल के विभाग संयोजक संजय पाठक ने कहा कि हमारे जीवन का पारूप योग से कर्म योग का रहा है। जबकि पाश्चात्य संस्कृति ने भोग विलासिता पूर्ण जीवन पद्धति का संदेश प्रसारित करने का काम किया है। वैदिक संस्कृति ही इस विश्व को दिशा प्रदान कर सकती है।
hin_Deva hin_Deva hin_Deva